Idoraviy normativ-huquqiy hujjatni davlat reyestridan chiqarish to‘g‘risida

Idoraviy normativ-huquqiy hujjatni davlat reyestridan chiqarish bo‘yicha 2019-yil 25-oktabrdagi xulosaga muvofiq hamda O‘zbekiston Respublikasi Prezidentining 2018-yil 13-apreldagi PQ-3666-son “O‘zbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar to‘g‘risida”gi, O‘zbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida”gi hamda 2000-yil 19-maydagi 197-son “Vazirliklar, davlat qo‘mitalari va idoralarning me’yoriy hujjatlarini qabul qilish tartibini takomillashtirish to‘g‘risida”gi qarorlariga asosan, buyuraman:
 1. “Sport inshootlari (suv havzasi, sport zal) ichida shug‘ullanuvchilar va tomoshabinlarning o‘zini tutish qoidalarini tasdiqlash haqida”gi buyruqni (ro‘yxat raqami 2571, 2014-yil 4-aprel) Idoraviy normativ-huquqiy hujjatlarning davlat reyestridan chiqarish yuzasidan O‘zbekiston Respublikasi Xalq ta’limi vazirligining 2019-yil 23-oktabrdagi 06-06/3-3008-son xati ma’lumot uchun qabul qilinsin. 
 2. O‘zbekiston Respublikasi xalq ta’limi vazirining 2014-yil 6-martdagi 56-son “Sport inshootlari (suv havzasi, sport zal) ichida shug‘ullanuvchilar va tomoshabinlarning o‘zini tutish qoidalarini tasdiqlash haqida”gi buyrug‘i (ro‘yxat raqami 2571, 2014-yil 4-aprel) Idoraviy normativ-huquqiy hujjatlarning davlat reyestridan chiqarilsin.
 3. Mazkur buyruq davlat ro‘yxatidan o‘tkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin.
 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da hamda O‘zbekiston Respublikasi Qonun hujjatlari ma’lumotlari milliy bazasida e’lon qilinishini ta’minlasin.
 5. Mazkur buyruq rasmiy e’lon qilingan kundan e’tiboran kuchga kiradi.